Empirical Insights into English Reading in Indonesian University Students
Authors: Anggia Helta 
Published: February 2025

A kutatás az egyetemi hallgatók online extenzív olvasás területén mutatkozó kognitív és affektív fejlődését vizsgálja. Az angol nyelvű olvasás-szövegértést befolyásoló faktorok meghatározásához az online extenzív olvasás kutatásában használt mérőeszközök és módszerek, az olvasási motiváció és a szövegértés befolyásolásának módszerei, valamint a jövőbeli ajánlások meghatározása érdekében áttekintettük az online extenzív olvasás vizsgálatával kapcsolatos szakirodalmat. Az empirikus tanulmányok az angol olvasás-szövegértés és számos olyan faktor közötti kapcsolatot vizsgálták, mint például a hallgatók önmagukkal kapcsolatos meggyőződései (énkép és önhatékonyság), az olvasási motiváció, az angol olvasás-szövegértés során mutatott viselkedés, az olvasási stratégiák metakognitív tudatossága és a technológia elfogadási modell. A kutatás végső célja annak vizsgálata volt, hogy az online extenzív olvasás fejlesztése hogyan befolyásolja az egyetemi hallgatók angol olvasás-szövegértését. A kutatás első részében az indonéziai egyetemi olvasási motivációs kérdőívet (Motivation for Reading Questionnaire, MRQ) használtuk és működését ellenőriztük, majd a nagymintás méréshez előkésztettük azt. Ezen vizsgálat eredményeként három MRQ-alskála jött létre a későbbi nagymintás vizsgálatokhoz. A második vizsgálatban a heurisztikus megértési modell segítségével az olvasás-szövegértési teszt szintjének az angol nyelvi kompetenciához való megfeleltetése történt meg az olvasás-szövegértési tesztben szereplő olvasmányszövegek szövegkomplexitásának kezelésével. Ez a lépés azért volt lényeges, hogy az olvasás-szövegértési teszt megfeleltethető legyen a tanulók angol nyelvtudásának. A harmadik és negyedik tanulmány keresztmetszeti empirikus vizsgálatok formájában az angol olvasás-szövegértés és az elméletileg feltételezett változók strukturális kapcsolatát vizsgálta. A vizsgált változók az énkép, az önhatékonyság, az olvasási motiváció (extrinsic és intrinsic), az angol olvasás-szövegértés során mutatott viselkedés és az olvasási stratégiák metakognitív tudatossága voltak. Így a harmadik és negyedik tanulmányra épülve került sor az utolsó, nagymintás vizsgálatra, amely az online extenzív olvasás fejlődését három egyetemi hallgatói csoport eredményei alapján vizsgálta. A harmadik tanulmány középpontjába kerülő strukturális útvonalelemzés került, amely az intrinzik motiváció segítségével jelezte előre az angol olvasási viselkedést. A negyedik tanulmány eredményei azt mutatták, hogy az olvasási stratégiák metakognitív tudatossága jelentősen előrejelzi az angol olvasás-szövegértését. Az eredmények szerint a felhasználóbarátabb platform jobb olvasásértést eredményez. Az MRQ alskálák és a technológia elfogadási modell előre jelezték a hallgatók olvasási motivációját, valamint megerősítették, hogy az online extenzív olvasás jelentős hatással van az angol olvasás-szövegértésre. Az online extenzív olvasás fejlesztését követően strukturális összefüggést mutatkozott az affektív változók és az angol olvasási viselkedés között is. A vizsgálat eredményei azt mutatták, hogy az online extenzív olvasási program teret adhat az olvasási motiváció és az olvasási viselkedés fejlődésének, de e két szempont fejlődése nem garantálhatja a szignifikáns angol szövegértési teljesítmény emelkedését. A metakognitív olvasási stratégiák, az online multimédia használata és a tanulásirányítási rendszer az online extenzív olvasásban olyan döntő tényezők, amelyek befolyásolják az angol olvasás-szövegértés javulását.